Batzarre

Batzarre (chunta u asemblea en basco) ye un partiu politico de Navarra (Espanya), clamato Zutik en o País Basco. O complexo Zutik-Batzarre s'establió en en 1987 y provién d'o Euskadiko Mugimendu Komunista (EMK), que yera parte d'o Movimiento Comunista d'Espanya a nivel estatal, y d'a Liga Komunista Iraultzailea (LKI). Istas organizacions son escisions "obreristas" d'ETA.

Anque Batzarre tiene as caracteristicas d'un partiu politico clasico, a suya presencia ye redueita a bels concellers en bels concellos navarros, especialment en as redoladas de Pamplona y Tudela.

Batzarre se define como un partiu basquista. Ye amanau a lo nacionalismo basco (aspira a creyar una comunidat politica común entre a Comunidat Foral de Navarra y a Comunidat autonoma d'o País Basco y ye partidario de protecher a cultura y identitat basca en Navarra), pero considera que o pueblo basco fa parte d'una comunidat con a resta de pueblos d'Espanya, fruito d'o devenir historico. Por ixo considera que o dreito d'autodeterminación no se puede aplicar unilateralment sin considerar a resta de pueblos d'o estau.

En 1998 sinyó o Pacto de Lizarra y s'entegró en a plataforma electoral Euskal Herritarrok a traviés d'o colectivo Arragoa. Dimpués d'a ruptura d'a tregua d'ETA, Batzarre albandonó EH cuan a mayoría d'ista plataforma refusó de contenar o primer atentau d'ETA, y ya no partecipó en o proceso de fundación de Batasuna.

Fa parte dende 2004 d'a coalición Nafarroa Bai chunto con os atros partius nacionalistas bascos en Navarra: Aralar, Euzko Alderdi Jeltzalea y Eusko Alkartasuna.

Categoría:Partius politicos nacionalistas bascos
Categoría:Partius politicos comunistas de Navarra